CELEX: 62011TN0528
Language: bg
Date: 2011-10-06 00:00:00
Title: Дело T-528/11: Жалба, подадена на 6 октомври 2011 г. — Aloe Vera of America/СХВП — Diviril (FOREVER)

10.12.2011   
            
            
               BG
            
            
               Официален вестник на Европейския съюз
            
            
               C 362/18
            
         Жалба, подадена на 6 октомври 2011 г. — Aloe Vera of America/СХВП — Diviril (FOREVER)
   (Дело T-528/11)
   2011/C 362/27
   Език на жалбата: английски
   
      Страни
   
   
      Жалбоподател: Aloe Vera of America, Inc. (Далас, Съединени американски щати) (представители: R. Niebel и F. Kerl, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Diviril-Distribuidora de Viveres do Ribatejo, Lda (Alenquer, Португалия)
   
      Искания на жалбоподателя
   
   
               —
            
            
               да се отмени решението на четвърти апелативен състав на Службата за хармонизация във вътрешния пазар (марки, дизайни и модели) от 8 август 2011 г. по преписка R 742/2010-4 и
            
         
               —
            
            
               да се осъди жалбоподателят и евентуално другата страна в производството пред апелативния състав да платят съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: фигуративната марка „FOREVER“ за стоки от класове 3, 5, 30, 31 и 32 — заявка за регистрация като марка на Общността № 5617089
   
      Притежател на марката или знака, на която/който се прави позоваване в процедурата по възражение: другата страна в производството пред апелативния състав
   
      Марка или знак, на която/който се прави позоваване в подкрепа на възражението: регистрация № 297697 в Португалия на фигуративната марка „4 EVER“ за стоки от клас 32
   
      Решение на отдела по споровете: уважава възражението.
   
      Решение на апелативния състав: отхвърля жалбата.
   
      Изложени правни основания: нарушение на член 8, параграф 1, буква б) от Регламент № 207/2009 на Съвета, тъй като апелативният състав (i) не е преценил правилно предоставеното от другата страна в производството пред апелативния състав доказателство относно използването, (ii) не е установил правилно фонетичните различия между конфликтните марки, (iii) не е установил правилно концептуалните различия между конфликтните марки и (iv) не е установил правилно визуалните различия между конфликтните марки.